MUNICIPIUL MARGHITA 
PRIMARUL

NR 11236/20.10.2022
Referat de aprobare

 cu privire la Proiectul de hotărâre privind aprobarea indexării sumelor prevăzute în tabelul prevăzut la art. 470 alin.(5) și (6) din Legea  nr. 227/2015 actualizată, în funcție de rata de schimb a monedei euro de 4,9490 lei în vigoare în prima zi lucrătoare a lunii octombrie 2022 și publicată în Jurnalul Uniunii Europene și  de nivelurile minime prevăzute în Directiva 1999/62/CE  de aplicare la vehiculele grele de marfă pentru utilizarea anumitor infrastructuri,
           În conformitate cu  prevederilor art.136 din Ordonanța de Urgență a Guvernului nr. 57/2019  privind Codul administrativ, prin prezenta inițiez Proiectul de hotărâre privind aprobarea, indexării sumelor prevăzute în tabelul prevăzut la art.470 alin.(5) și (6) din Legea  nr.227/2015 actualizată, în funcție de rata de schimb a monedei euro de 4,9490 lei în vigoare în prima zi lucrătoare a lunii octombrie 2022 și publicată în Jurnalul Uniunii Europene și  de nivelurile minime prevăzute în Directiva 1999/62/CE  de aplicare la vehiculele grele de marfă pentru utilizarea anumitor intrastructuri,bazându-mă  pe următoarele:
          Ținând seama de necesităţile de realizare a veniturilor proprii ale bugetului local pentru anul 2023 în scopul asigurării finanţării cheltuielilor publice locale, pe de o parte, precum şi de condiţiile locale specifice zonei, pe de altă parte,
           Având în vedere temeiurile juridice, respectiv prevederile:
           Art.491, alin(1ˆ1) din Legea nr. 227/2015 privind Codul fiscal, cu modificarile si  completările ulterioare, care precizează :”sumele prevazute în tabelul prevăzut la art. 470 alin. (5) și alin.(6) se indexează anual în funcție de rata de schimb a monedei  euro în vigoare în prima zi lucrătoare a lunii octombrie a fiecărui an și publicată în Jurnalul Uniunii Europene  și de nivelurile minime prevăzute în Directiva 1999/62/CE de aplicare la vehicule grele de marfă pentru utilizarea anumitor infrastructuri”. Cursul de schimb a monedei euro și nivelurile minime, exprimate în euro, prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri  se comunica pe site-urile oficiale  ale Ministerului Finanțelor Publice și Ministerul Lucrărilor Publice, Dezvoltării și Administrației (https://www.mdlpa.ro/pages/politicifiscalesibugetarelocale). Sumele indexate se aprobă prin hotărâre a consiliului local și se aplică în anul fiscal următor.        
          Titlul IX – Impozite și taxe locale, art. 470, alin.(5) și alin.(6)  din Legea nr. 227/2015 privind  Codul fiscal, cu modificarile si  completările ulterioare;
          Pct.95, Art. I din Ordonanța de Urgență nr.79/2017;
          Norme Metodologice din 06 ianuarie 2016 de aplicare a Legii nr.227/2015 privind Codul fiscal;
          Legea nr.296 din 2020 pentru modificarea şi completarea Legii nr. 227/2015 privind Codul fiscal.

          Directiva DE 1999/62/CE a Parlamentului European si a Consiliului din 17.06.1999 de aplicare a taxelor la vehicule grele de marfă pentru utilizarea anumitor infrastructuri-Anexa nr.1;

          Hotărârea Consiliului Local nr. 236  din 16.12.2021 privind stabilirea impozitelor si taxelor locale, pe anul 2022 a vehiculelor grele de marfă,
          Indexarea impozitelor și taxelor locale  cu rata inflației și cu cursul de schimb a monedei euro este o obligație legală a autorităților deliberative. Hotărârea , în situația aprobării ei, va fi implementată de către autoritatea executivă a administrației publice locale, respectiv prin conducerea Primarului Municipiului Marghita.  
          Conform art.494, alin.(5) veniturile provenite din impozitul pe mijlocul de transport stabilit în concordanță cu prevederile art.470 alin.(5) și (6), majorările de întârziere, precum și amenzile aferente se pot utiliza  exclusiv pentru lucrări de întreținere, modernizare, reabilitare și construire a drumurilor  locale și județene, din care 60% constituie venituri la bugetul local și 40% constituie venituri la bugetul județean.
           Ținând cont de competența decizională a Consiliului Local  al Municipiului Marghita, propun aprobarea proiectului de hotărâre privind aprobarea indexării sumelor prevăzute în tabelul prevăzut la art.470 alin.(5) și (6) din Legea  nr.227/2015 actualizată, pentru anul 2023, în funcție de rata de schimb a monedei euro de 4,9490 lei în vigoare în prima zi lucrătoare a lunii octombrie 2022 și publicată în Jurnalul Uniunii Europene și  de nivelurile minime prevăzute în Directiva 1999/62/CE  de aplicare la vehiculele grele de marfă pentru utilizarea anumitor infrastructuri.

